Liderul Hamas, Ismail Haniyeh, se va deplasa marţi la Teheran pentru a se întâlni cu oficiali iranieni, la o zi după ce Consiliul de Securitate al ONU a adoptat o rezoluţie care cere o încetare imediată a focului între Israel şi gruparea palestiniană, a relatat postul oficial iranian Press TV, citat de Reuters.
Iranul a sprijinit Hamas în războiul de aproape şase luni cu Israelul, în care au murit în Gaza peste 32.000 de palestinieni.
Aceasta va fi a doua vizită a lui Haniyeh în Iran de la izbucnirea războiului, la 7 octombrie.
Purtătorul de cuvânt al Ministerului iranian de Externe, Nasser Kanaani, a calificat rezoluţia ONU de luni drept un "pas pozitiv".
"Un pas mai important este acţiunea efectivă pentru punerea sa în aplicare", a declarat Kanaani.
Şi Hamas a salutat rezoluţia ONU, dar a declarat că încetarea focului trebuie să fie permanentă.
#BREAKING: Hamas terror leader Ismail Haniyeh will travel to Tehran today to meet his sponsors in Iran, a day after the UN Security Council adopted a resolution demanding an immediate ceasefire between Israel and the Palestinian terrorist group.https://t.co/SycHu7okbq pic.twitter.com/Gr0RykXTU0
— Israel War Room (@IsraelWarRoom) March 26, 2024
Statele Unite s-au abţinut de la vot la ONU, făcând posibilă adoptarea rezoluţiei, ceea ce a tensionat relaţiile cu Israelul, al căror aliat tradiţional sunt.